cyanic-selkie/wikianc huggingface dataset:
ডোনাল্ড ব্র্যাডম্যান
প্রথম-শ্রেণীর ক্রিকেট
১৯ বছর বয়েসে প্রথম-শ্রেণীর ক্রিকেটে অভিষেকের পর নিউ সাউথ ওয়েলসের পক্ষে ব্যাট হাতে নিয়ে একের পর এক দূর্দান্ত ক্রীড়াশৈলী প্রদর্শন করতে থাকেন 'বাউরালের বিস্ময়-বালক'। অবশেষে দুই বছরের মধ্যেই জাতীয় দলে খেলার জন্যে আহুত হন। শেফিল্ড শিল্ডের খেলায় ভিক্টোরিয়ার বিপক্ষে প্রথমবারের মতো অপরাজিত ৩৪০ রানের ত্রিশতক হাঁকান। এরফলে, এসসিজিতে তিনি নতুন রেকর্ড গড়েন। ১৯২৯-৩০ মৌসুমে তিনি ১১৩.২৮ গড়ে রান তুলেন।
আন্তর্জাতিক ক্রিকেট
১৯৩০ সালের অভিষেক টেস্টে তিক্ত অভিজ্ঞতায় সিক্ত হন। পোতানো উইকেটে কট আউটে বিদেয় নেন। অস্ট্রেলিয়া দল দ্বিতীয় ইনিংসে মাত্র ৬৬ রানে গুটিয়ে যায় ও ৬৭৫ রানের সুবিশাল ব্যবধানে পরাজিত হয়। অদ্যাপি, এ ব্যবধানটি টেস্ট রেকর্ড হিসেবে টিকে আছে। ১৮ ও ১ রান করার পর দল নির্বাচকমণ্ডলী তাকে বাদ দেয় ও পরের টেস্টে দ্বাদশ খেলোয়াড় হিসেবে রাখে। খেলার শুরুতে বিল পন্সফোর্ডের আঘাতের কারণে ব্র্যাডম্যানকে অতিরিক্ত খেলোয়াড় হিসেবে মাঠে ফিল্ডিং করতে হয়। প্রথম টেস্টে ৮৩৬ রানের পর ইংল্যান্ড দল ৬৩৬ রান তুলে। আরএস ডিক হুইটিংটন উল্লেখ করেন যে, সবেমাত্র উনিশ রান করেছেন ও এ অভিজ্ঞতাগুলো তাকে নতুন করে চিন্তাভাবনা করার ক্ষেত্র সৃষ্টি করবে।
মেলবোর্ন ক্রিকেট গ্রাউন্ডে সিরিজের তৃতীয় টেস্ট খেলার জন্য ব্র্যাডম্যানকে পুনরায় আমন্ত্রণ জানানো হয়। ৭৯ ও ১১২ রানের ইনিংস খেলে সর্বকনিষ্ঠ খেলোয়াড় হিসেবে টেস্ট সেঞ্চুরি করার গৌরব অর্জন করেন। অবশ্য অ্যাডিলেডে অনুষ্ঠিত পরের টেস্টেই অস্ট্রেলিয়ার আর্চি জ্যাকসন তার অভিষেক টেস্টে ১৬৪ রান তুলে তার এ রেকর্ড ভঙ্গ করেন। তাসত্ত্বেও, খেলায় তার দল পরাজয়বরণ করেছিল। চতুর্থ টেস্টেও এ ফলাফলের পুণরাবৃত্তি ঘটে। দ্বিতীয় ইনিংসে ৫৮ রান সংগ্রহকালে দলের বিজয়ের দিকে ধাবিত কালে রান আউটে বিদেয় নেন। এটিই তার খেলোয়াড়ী জীবনের একমাত্র রান আউটের ঘটনা ছিল। ঐ খেলায় অস্ট্রেলিয়া দল মাত্র ১২ রানের ব্যবধানে হেরে যায়। ক্রমশঃ উজ্জ্বীবিত হওয়া অস্ট্রেলীয়রা সিরিজের পঞ্চম ও চূড়ান্ত টেস্টে জয়লাভ করতে সক্ষম হয়। প্রথম ইনিংসে ১২৩ রান তুলে দলের সর্বোচ্চ রান সংগ্রাহক হন। দ্বিতীয় ইনিংসে অধিনায়ক জ্যাক রাইডারের জয়সূচক রান সংগ্রহকালে উইকেটে অবস্থান করছিলেন। ঐ মৌসুমে ব্র্যাডম্যান ৯৩.৮৮ গড়ে ১,৬৯০ রান তুলেছিলেন।
ইংল্যান্ড গমন, ১৯৩০
১৯৩০ সালে ইংল্যান্ড সফরের লক্ষ্যে যাচাই-বাছাইয়ের খেলায় প্রথম ইনিংসে শেষ ব্যক্তি হিসেবে ১২৪ রান তুলে আউট হন। তার দল ফলো-অনের কবলে পড়ে ও দলনেতা বিল উডফুল ব্র্যাডম্যানকে দ্বিতীয় ইনিংসে উদ্বোধনী ব্যাটসম্যান হিসেবে মাঠে নামান। তিনি তাকে প্যাড পড়ে থাকতে বলেন ও ব্যাটিং উদ্বোধনের কথা বলেন। দিনের খেলা শেষ হলে অপরাজিত ২০৫ রান করেন ও ২২৫ রানে আউট হন। এসসিজিতে কুইন্সফল্যান্ডের বিপক্ষে প্রথম-শ্রেণীর ক্রিকেটে তৎকালীন বিশ্বরেকর্ড হিসবে অপরাজিত ৪৫২ রান করেছিলেন। এ রান সংগ্রহের জন্যে তাকে মাত্র ৪১৫ মিনিট ক্রিজে অবস্থান করতে হয়েছিল।
ইংল্যান্ড গমনে নিশ্চিতরূপেই তার স্থান ছিল। তবে, ব্র্যাডম্যানের আনঅর্থোডক্স ভঙ্গীমার কারণে ধীরগতিসম্পন্ন ইংরেজ পিচে সফল হবেন কি-না তা সন্দেহের কারণ হয়ে দাঁড়ায়। দল নির্বাচক ডিক জোন্স তার মূল্যায়নে মন্তব্য করেন যে, জ্যেষ্ঠ খেলোয়াড়ের ন্যায় তার কথাবার্তা দেখতে বেশ ভালো লাগতো, সবকিছুই তিনি মনোযোগের সাথে শ্রবণ করতেন ও প্রত্যুত্তরে ধন্যবাদজ্ঞাপন করতেন।
সেরা দল হিসেবেই স্বাগতিক ইংল্যান্ড দল ১৯৩০ সালের অ্যাশেজ সিরিজ জয় করে। যদি অস্ট্রেলীয়রা এর অতিরিক্ত আশাবাদ ব্যক্ত করতো তা মূলতঃ তরুণ ব্যাটসম্যানদ্বয় - ব্র্যাডম্যান ও জ্যাকসনের উপর বহুলাংশে নির্ভরশীল ছিল। তবে, দর্শনীয় ব্যাটিংশৈলী প্রদর্শনের দিক দিয়ে জ্যাকসন শ্রেয়তর ছিলেন। ওরচেস্টারের নিউ রোডে ২৩৬ রান তুলেন সফর শুরু করেন ও মে মাসের মধ্যে সহস্রাধিক প্রথম-শ্রেণীর রান তুলেন। এরফলে, পঞ্চম খেলোয়াড় ও প্রথম অস্ট্রেলীয় হিসেবে এ দূর্লভ কৃতিত্বের সাথে স্বীয় নামকে জড়িয়ে রাখেন।
ইংল্যান্ডের মাটিতে প্রথম টেস্ট খেলায় অংশ নিয়ে দ্বিতীয় ইনিংসে ১৩১ রান তুলেন। তাসত্ত্বেও, স্বাগতিক ইংল্যান্ড দল খেলায় জয়লাভ করে। লর্ডসের দ্বিতীয় টেস্টে তার ব্যাটিংয়ের মান নয়াদিগন্তে প্রবেশ করে। ২৫৪ রান তুলে অস্ট্রেলিয়াকে জয়ের দিকে নিয়ে যান ও সিরিজে সমতা বিরাজ করে। জীবনের শেষদিকে ব্র্যাডম্যান মন্তব্য করেন যে, এ ইনিংসটিই তার খেলোয়াড়ী জীবনের সেরা ইনিংস ছিল। বস্তুতঃ প্রত্যকে বলই যেখানে যাবার দরকার ছিল, সেদিকেই চলে যায়। উইজডেনে মন্তব্য করা হয় যে, দ্রুতলয়ে পায়ের কাজ ও উইকেটের চারদিকে শক্তিপ্রয়োগ ও নিখুঁততায় বলকে প্রেরণ করেন। পাশাপাশি, নির্ভুল ও মনোযোগের সাথে বলকে মাঠে ফেলেছিলেন।
১১ জুলাই, ১৯৩০ তারিখে লর্ডসে অনুষ্ঠিত অ্যাশেজ সিরিজের তৃতীয় টেস্টে স্বাগতিক ইংল্যান্ডের বিপক্ষে ক্রিকেটের ইতিহাসে পাঁচ ব্যাটসম্যানের মধ্যে তৃতীয় ব্যক্তি হিসেবে মধ্যাহ্নবিরতীর পূর্বেই সেঞ্চুরি করার রেকর্ড গড়েন। অন্যরা হচ্ছেন - ভিক্টর ট্রাম্পার (১৯০২), চার্লি ম্যাককার্টনি (১৯২৬), মজিদ খান (১৯৭৬), ডেভিড ওয়ার্নার (২০১৬), শিখর ধাওয়ান (২০১৮)।
বডিলাইন সিরিজে অংশগ্রহণ
১৯৩২-৩৩ মৌসুমে ইংল্যান্ড দল অস্ট্রেলিয়া গমন করে। এ সিরিজের প্রথম টেস্টে অংশগ্রহণের পূর্বে ইংল্যান্ড দল অস্ট্রেলিয়াকে তাদের কৌশল অবলম্বনের বিষয়টি গোপন রাখেন। সফরকারীরা হ্যারল্ড লারউড ও বিল ভস-সহ পাঁচজন ফাস্ট বোলারের নাম ঘোষণা করে। তবে, একটি দলে এতগুলো ফাস্ট বোলার অন্তর্ভুক্তির বিষয়টি বেশ অপ্রত্যাশিত ছিল। ব্র্যাডম্যান বুঝতে পারেন যে, তারা নতুন কিছু প্রয়োগ করতে চলছে। প্রস্তুতিমূলক খেলায় দলটি প্রথম নতুন ধরনের বোলিং আক্রমণ পরিচালনা করে। ঐ খেলায় ব্র্যাডম্যানকে যথেষ্ট বেগ পেতে হয়েছিল। সিরিজের প্রথম টেস্টে ব্র্যাডম্যান খেলেননি। ফলে, কিছুসংখ্যক ক্রীড়ামোদীর ধারণা পোষণ করেছিলেন যে, তিনি হয়তোবা স্নায়ুবিক বৈকল্যে ভুগছেন। ইংল্যান্ড দল নতুন ধরনের বোলিং আক্রমণ পরিচালনা করে ও জয়লাভ করলেও অস্ট্রেলীয় দল খুশী।
অস্ট্রেলিয়ার সংবাদপত্রগুলো এ ধরনের বোলিং কৌশল অবলম্বনকে বডিলাইন নামে বর্ণনা করে। কেননা, বলগুলো প্রায়শঃই শরীর বরাবর ধেয়ে আসছিল। এতে বলা হয় যে, এ ধরনের বোলিং অখেলোয়াড়ীসূলভ ও বিপজ্জ্বনক। ১৯৩০-এর দশকে ব্যাটসম্যানেরা মাথায় কোন ধরনের সুরক্ষা আবরণ বা হেলমেট ব্যবহার করতেন না। তাসত্ত্বেও সফরটি এগুতে থাকে। দ্বিতীয় টেস্টে ব্র্যাডম্যান খেলেন। প্রথম ইনিংসের প্রথম বলেই তিনি বোল্ড হন। তিনি ভেবেছিলেন বলটি বেশ উঁচু হয়ে আসছে। ফলে তিনি এক প্রান্তে চলে যান ও বাউন্ডারি হাঁকানোর লক্ষ্যে ব্যাট স্পর্শ করতে চেয়েছিলেন। কিন্তু, যতোটা ভেবেছিলেন ততোটা হয়নি। স্ট্যাম্পে আঘাত হলে প্রথমবারের মতো খেলোয়াড়ী জীবনের প্রথম বলে শূন্য রানে প্যাভিলিয়নের পথে ফিরে আসতে হয়। দর্শকেরা মনোবেদনায় ভুগে। কেননা, তারা ব্র্যাডম্যানের স্বভাবসূলভ শতরানের দিকে দৃষ্টিপাত করেছিল। দ্বিতীয় ইনিংসে বেশ ভালো খেলে ১০৩ রান তুলেন। বিল ও’রিলি ও বার্ট আইরনমঙ্গারের চমৎকার বোলিংয়ের কল্যাণে স্বাগতিক দল জয়লাভ করতে সমর্থ হয়। অস্ট্রেলীয়রা এ ধরনের বোলিংয়ের বিপক্ষে রুখে বেশ তৃপ্তি লাভ করে।
ইংল্যান্ড দল সিরিজের শেষ তিন টেস্টে জয়লাভ করে। তখনও সফরকারীরা বডিলাইন বরাবর বোলিং করে যাচ্ছিল। ব্র্যাডম্যান তার ব্যাটিংয়ের ধরন পরিবর্তন করেন ও রান সংগ্রহ করতে বেশ চেষ্টা চালিয়ে যেতে থাকেন। এ পর্যায়ে ইংল্যান্ড দল লেগ সাইডে অনেক ফিল্ডার রাখে। ফলে, ব্র্যাডম্যান কিছুটা পিছিয়ে বলকে অফ সাইডে ফেলে রান সংগ্রহের পরিকল্পনা করেন। ঐ অঞ্চলে খুব কম ফিল্ডার ছিল। এটি স্বাভাবিক পরিকল্পনার অংশ না হলেও এ সিরিজে তিনি ৫৬.৫৭ গড়ে রান তুলেছিলেন। অস্ট্রেলীয় ব্যাটসম্যান জ্যাক ফিঙ্গলটনের মতে, এ সফরের ফলে ব্র্যাডম্যানের ব্যাটিংয়ে বৈপ্লবিক পরিবর্তন নিয়ে আসে ও খেলোয়াড়ী জীবনের বাকীটা সময় বহমান থাকে।
সম্মাননা
খেলোয়াড়ী জীবন থেকে অবসর নেবার পর পরবর্তী তিন দশক প্রশাসক, দল নির্বাচক ও লেখক হিসেবে আধিপত্য বজায় রেখেছিলেন। খেলার জগৎ থেকে দূরে থাকা সত্ত্বেও তার মতামত বেশ গ্রহণযোগ্যতা পেতো ও তার মর্যাদা জাতীয় পর্যায়ের সমতুল্য ছিল। টেস্ট খেলোয়াড় হিসেবে অবসর গ্রহণের প্রায় ৫০ বছর পর ১৯৯৭ সালে অস্ট্রেলীয় প্রধানমন্ত্রী জন হাওয়ার্ড তাকে ‘সর্বশ্রেষ্ঠ জীবিত অস্ট্রেলীয়’ হিসেবে আখ্যায়িত করেছিলেন। ডাকটিকিট ও মুদ্রায় ব্র্যাডম্যানের প্রতিচিত্র উপস্থাপন করা হয়। জীবিত অবস্থাতেই তার জীবনের সবগুলো দিক জাদুঘরে উৎসর্গ করা হয়েছিল। ২৭ আগস্ট, ২০০৮ তারিখে রয়্যাল অস্ট্রেলিয়ান মিন্ট কর্তৃপক্ষ তার প্রতিকৃতিসহ $৫ ডলার মূল্যমানের স্বর্ণমুদ্রা প্রকাশ করে। ২০০৯ সালে আইসিসি ক্রিকেট হল অব ফেমে তাকে মরণোত্তর অন্তর্ভুক্ত করা হয়েছিল।
১৯৪৯ সালে অর্জন করলেন সম্মানসুচক 'নাইটহুড'। উইজডেন বিশ্বের শীর্ষস্থানীয় ক্রিকেটারের পুরস্কারটি একাই দশবার এবং গ্যারি সোবার্স আটবার লাভ করেছিলেন। এছাড়া, অন্য কোন খেলোয়াড়ই তিনবারের বেশি লাভ করতে পারেননি। ২০০০ সালে শতাব্দীর সেরা অস্ট্রেলীয় ক্রিকেট বোর্ড দলে তাকে অধিনায়ক হিসেবে অন্তর্ভুক্ত করা হয়।
মূল্যায়ন
ব্যাটসম্যান, অধিনায়ক, দল নির্বাচক, লেখক, প্রশাসক - প্রতিটি ক্ষেত্রেই ডোনাল্ড ব্র্যাডম্যান নিজেকে খ্যাতির তুঙ্গে নিয়ে যান। জেফ থমসন মন্তব্য করেছিলেন যে, ডনের বিপক্ষে বোলিং করার বিষয়টি তার জন্যে সেরা মুহূর্ত ছিল। ১৯৭৭-৭৮ মৌসুমে অ্যাডিলেডে সফরকারী ভারত দলের বিপক্ষে খেলাকালে ঘটে। থমসনের ভাষায়, স্যার ডন স্যুট পরিহিত অবস্থায় কোন প্যাড বা গ্লাভসবিহীন অবস্থায় শুধুমাত্র ব্যাট নিয়ে দাঁড়িয়েছিলেন। তখন তার বয়স ৭০-এর কাছাকাছি এবং প্রায় ৩০ বছর তিনি ব্যাট ছাড়া দিনাতিপাত করেছিলেন। তাসত্ত্বেও, তিনি চমৎকার খেলেছিলেন।
২০ বছরব্যাপী খেলোয়াড়ী জীবনে ক্রমাগত রান সংগ্রহ করে ব্র্যাডম্যান নিজেকে এমন একটি পর্যায়ে নিয়ে গিয়েছিলেন যে, সাবেক অস্ট্রেলীয় অধিনায়ক বিল উডফুলের কণ্ঠ থেকে ‘অস্ট্রেলিয়ার তিনজন ব্যাটসম্যানের সমতুল্য’ শব্দগুচ্ছ নিঃসৃত হয়েছিল। ইংল্যান্ড দলের বডিলাইন নামীয় বিতর্কিত কৌশল গ্রহণের ফলে তার রানের ধারা কিছু বক্রতায় রূপ নেয়।
অধিনায়ক ও প্রশাসক হিসেবে ব্র্যাডম্যান আক্রমণাত্মক ও বিনোদনধর্মী ক্রিকেট খেলায় আগ্রহী ছিলেন। অনেকবার তিনি দর্শকদের কাছ থেকে বাহ্বা পেয়েছেন। তোষামোদকে তিনি একেবারেই ঘৃণা করতেন। এরফলে, অন্যদের সাথে তার বেশ তিক্ততাপূর্ণ সম্পর্ক গড়ে উঠে। জটিল কিন্তু ক্ষিপ্রগতিসম্পন্ন ব্যক্তি হিসেবে জোড়ালো ব্যক্তিগত সম্পর্ক গড়ার দিকে মনোযোগী ছিলেন না।
ব্যক্তিগত সফলতায় মনোযোগ দেয়ার কারণে কয়েকজন দলীয় সঙ্গী, প্রশাসক ও সাংবাদিকদের সাথে আন্তরিকতাশূন্য পরিবেশের সৃষ্টি করে। তাদের মতে, তিনি উদাসীন ও সাবধানী ছিলেন। দ্বিতীয় বিশ্বযুদ্ধের পর খেলার জগৎ থেকে অনিচ্ছাসত্ত্বেও দূরে থাকার পর নাটকীয়ভাবে নিজেকে মেলে ধরেন। ১৯৪৮ সালে ইংল্যান্ড সফরে অস্ট্রেলিয়া দলের অধিনায়কের দায়িত্বে মনোনীত হন ও দলটি অপরাজেয় নামধারী হয়। ঐ সফরে তার দল কোন খেলায় পরাজিত হয়নি।
বিতর্ক
ব্রাডম্যান তার সবগুলো টেস্টই অস্ট্রেলিয়া ও ইংল্যান্ডের মাটিতে খেলেছেন। ভারতীয় উপমহাদেশের স্পিনবহুল ট্র্যাকে তার খেলা হয়নি। ভারতের বিরুদ্ধে ক্রিকেট জীবনের অন্তিমে এসে ঘরের মাঠে একটি টেস্ট সিরিজ খেলেন। ভারতীয় দলের পক্ষে বিজয় হাজারে তার উইকেট পান।
অস্ট্রেলিয়ার সাবেক ফাস্ট বোলার রডনি হগ মনে করেন, এই যুগে ক্রিকেট খেললে হয়তোবা বিশ্বের সেরা গড়ে পৌঁছুতে পারতেন না ডন ব্র্যাডম্যান। তিনি বলেন, আমি জানি এটা অসম্মানের। কিন্তু পরিসংখ্যান দেখে আমার মনে হয়, আধুনিক যুগে খেললে ব্র্যাডম্যান এতটা সফল হতেন না।
ব্যক্তিগত জীবন
ডোনাল্ড ব্র্যাডম্যান ব্যক্তিগত জীবনে বিবাহিত ছিলেন। জেসি মার্থা মেঞ্জিস নাম্নী এক রমণীর পাণিগ্রহণ করেন। ১৯৯৯ সালে জেসি’র মৃত্যু পূর্ব-পর্যন্ত ৬৫ বছর সাংসারিক জীবন অতিবাহিত করেন। বিভিন্ন সময়ে স্ত্রীর গুণগান গেয়েছেন তিনি। একবার তিনি বলেছিলেন, জেসি’র সহযোগিতা ছাড়া আমি কখনো এ অর্জনগুলোর সন্ধান পেতাম না। এ দম্পতির তিন সন্তান ছিল। কিন্তু, তাদের পারিবারিক জীবন শান্তিময় ছিল না। তাদের প্রথম সন্তান কিশোর অবস্থায় ১৯৩৬ সালে মৃত্যুবরণ করে। দ্বিতীয় সন্তান জন ১৯৩৯ সালে জন্মগ্রহণ করলেও পোলিও ভাইরাস সংক্রমণজনিত রোগে আক্রান্ত হয়। তৃতীয় সন্তান শার্লি ১৯৪১ সালে জন্মগ্রহণ করলেও জন্মকালীন সেরিব্রাল পালসি রোগে আক্রান্ত।
২৫ ফেব্রুয়ারি, ২০০১ তারিখে ৯২ বছর বয়সে নিউমোনিয়ায় আক্রান্ত হয়ে ডোনাল্ড ব্র্যাডম্যানের দেহাবসান ঘটে।
সেতসুকো হারা
সেতসুকো হারা (১৭ জুন ১৯২০ - ৫ সেপ্টেম্বর ২০১৫) ছিলেন একজন জাপানি অভিনেত্রী। তিনি দ্বিতীয় বিশ্বযুদ্ধ পরবর্তী অন্যতম জনপ্রিয় জাপানি অভিনেত্রী। ইয়াসুজিরো ওজুর বানশুন (১৯৪৯) ও তোকিও মনোগাতারি (১৯৫৩) চলচ্চিত্রে তার অভিনয়ের জন্য তিনি সর্বাধিক পরিচিতি অর্জন করেন। ওজুর পরিচালনায় অভিনয়ের পূর্বে তিনি আরও ৬৭টি চলচ্চিত্রে অভিনয় করেছিলেন।
প্রারম্ভিক জীবন
সেতসুকো হারা ১৯২০ সালের ১৭ই জুন ইয়োকোহামার হোদোগায়া-কু শহরে জন্মগ্রহণ করেন। তার জন্মনাম ছিল মাসাই আইদা। তার তিন ভাই ও চার বোন ছিল। তার বড় বোনের বিয়ে হয়েছিল চলচ্চিত্র পরিচালক হিসাতোরা কুমাগাইয়ের সাথে, এতে তার চলচ্চিত্র জগতে আগমন সহজ হয়ে ওঠে। কুমাগাইয়ের অনুপ্রেরণায় তিনি বিদ্যালয়ের পড়াশোনা ত্যাগ করেন এবং ১৯৩৫ সালে টোকিওর অদূরবর্তী তামাগাওয়ায় নিক্কাৎসু স্টুডিওজের চলচ্চিত্রে কাজ শুরু করেন। ১৫ বছর বয়সে তামেরাফু নাকারে ওয়াকোদো ইয়ো চলচ্চিত্রের মধ্য দিয়ে তার অভিষেক হয় এবং স্টুডিও তাকে এই নামটি প্রধান করে।
প্রারম্ভিক কর্মজীবন
থাম্ব|ডান|আতারাশিকি ৎসুচি (১৯৩৭) চলচ্চিত্রে হারা হারা ১৯৩৭ সালে জার্মান-জাপানি যৌথ-প্রযোজনায় আর্নল্ড ফাঙ্খ ও মান্সাকু ইতামির পরিচালনায় ডিয়ে টোখটার ডেস সামুরাই (জাপানি ভাষায় আতারাশিকি ৎসুচি নামে পরিচিত) চলচ্চিত্রে অভিনয় করে অভিনেত্রী হিসেবে খ্যাতি অর্জন করেন। এই চলচ্চিত্রে হারা এক জাপানি স্কুলবালিকা চরিত্রে অভিনয় করেন, যে একটি প্রাচীন জাপানি রীতির চর্চা করে এবং এমন একজনকে বিয়ে করার প্রস্তুতি নিচ্ছে যে ইউরোপীয় এক তরুণীকে ভালাবাসে, ফলে সে আগ্নেয়গিরিতে নিজেকে বলি দেওয়ার প্রচেষ্টা চালায়। এরপর দ্বিতীয় বিশ্বযুদ্ধের সময়কালে একাধিক চলচ্চিত্রে বিয়োগান্ত চরিত্রে তার অভিনয় তাকে আদর্শ তারকা হিসেবে প্রতিষ্ঠিত করে। তন্মধ্যে উল্লেখযোগ্য চলচ্চিত্র হল তাদাশি ইমাইয়ের দ্য সুইসাইড ট্রুপস অব দ্য ওয়াচটাওয়ার (১৯৪২) এবং কুনিও ওয়াতানাবের দ্য গ্রিন মাউন্টেন (১৯৪৯) ও টুওয়ার্ড দ্য ডিসিসিভ ব্যাটল ইন দ্য স্কাই।
যুদ্ধ-পরবর্তী কর্মজীবন
১৯৪৫ পরবর্তী সময়ে হারা জাপানেই রয়ে যান এবং কমিউনিস্ট-বিরোধী চলচ্চিত্রে কাজ করতে থাকেন। তিনি আকিরা কুরোসাওয়ার প্রথম যুদ্ধ-পরবর্তী চলচ্চিত্র ওয়াগা সেইশুন নি কুইনাশি (Waga seishun ni kuinashi, ১৯৪৬) চলচ্চিত্রে অভিনয় করেন। কুরোসাওয়ার নারীবাদী এই চলচ্চিত্রের মাধ্যমে ওজুর চিত্রিত সাধারণ নারীর বাইরে হারা যে আরও বিস্তৃত ধারার চরিত্রে কাজ করতে পারেন তার সেই সক্ষমতা প্রদর্শিত হয়েছে। ১৯৩০-এর দশকের শেষভাগে সামরিক শাসিত অঞ্চলে রাজনৈতিক অস্থিরতার সময়ে একজন নারীর জীবনের এক যুগের ঘটনাবলিতে দেখা যায় হারা একজন বেখেয়ালি স্কুলবালিকা থেকে শ্রমজীবী নারী, কারাবন্দীর উদ্বিগ্ন স্ত্রী এবং অবশেষে দৃঢ় প্রতিজ্ঞাবদ্ধ কৃষাণীতে পরিণত হয়েছেন। এরপর তিনি কিমিসাবুরো ইয়োশিমুরার আঞ্জো-কে নো বুতোকাই (Anjō-ke no butōkai, ১৯৪৭) চলচ্চিত্রে এবং কেইসুকে কিনোশিতার হিয়ারস টু দ্য গার্ল (১৯৪৯) চলচ্চিত্রে কাজ করেন। এই চলচ্চিত্রসমূহে তিনি "নব্য" জাপানি নারী চরিত্রে অভিনয় করেন, যারা উজ্জ্বল ভবিষ্যতের দিকে ধাবমান হতে যাচ্ছে। আঞ্জো-কে নো বুতোকাই চলচ্চিত্রে তাকে এক সংস্কৃতিমনা পরিবারের কন্যা চরিত্রে দেখা যায়, যারা যুদ্ধের কারণে ক্ষতিগ্রস্ত হয়েছে এবং বাড়ি ছেড়ে দিয়ে নতুন জীবনের সন্ধান করছে; অন্যদিকে হিয়ারস টু দ্য গার্ল চলচ্চিত্রে তাকে প্রায় ধ্বংসের নিকটবর্তী এক অভিজাত পরিবারের কন্যা চরিত্রে দেখা যায়, যে এক ফ্যাক্টরি শ্রমিকের সাথে প্রণয়ের সম্পর্কে আবদ্ধ হয়।
|থাম্ব|বাম|[[বানশুন (১৯৪৯) চলচ্চিত্রে হারা]] ইয়াসুজিরো ওজুর পরিচালনায় হারা অভিনীত ছয়টি চলচ্চিত্রের প্রথম চলচ্চিত্রটি হল বানশুন (১৯৪৯)। তাদের এই যুগলবন্দী আরও ১২ বছর অক্ষুণ্ণ ছিল। বানশুন চলচ্চিত্রে তিনি নোরিকো চরিত্রে অভিনয় করেন, যে তার পরিবারের পীড়াপীড়ি সত্ত্বেও বিয়ে না করে বাড়িতে থেকে পিতার দেখাশুনা করে। এতে নোরিকো তার বিবাহের বয়স পার করেছেন এবং তার বিপত্নীক পিতার সাথে বসবাস করছেন। তার পিতা মনে করেন সে তিনি তাকে বিবাহ থেকে দূরে রেখেছেন, তাই তিনি তাকে স্বাধীনতা দেওয়ার জন্য পুনরায় বিয়ের সিদ্ধান্ত নেন। তিনি একই চরিত্রে আরও দুটি চলচ্চিত্রে অভিনয় করেন এবং তার এই চরিত্রের নামানুসারে এই চলচ্চিত্র ধারবাহিকের নাম রাখা হয় নোরিকো ত্রয়ী। এই ত্রয়ী চলচ্চিত্রের পরবর্তী চলচ্চিত্র বাকুশু, এই চলচ্চিত্রের চরিত্রটি পূর্ববর্তী চলচ্চিত্রটির সাথে সম্পর্কিত নয়। এতে দেখা যায় ২৮ বছর বয়সী নোরিকো তার বৃদ্ধ পিতামাতা, বড় ভাই, ভাইয়ের স্ত্রী ও তাদের দুই পুত্রের সাথে বসবাস করে। তাকে বিয়ের জন্য চাপ দেওয়া হচ্ছে কিন্তু সে পরিবারের অনুমতি ছাড়াই তার পছন্দের পাত্রকে বিয়ে করে। এই ত্রয়ীর শেষ চলচ্চিত্র তোকিও মনোগাতারি (১৯৫৩) পরিচালক ওজু ও তার সর্বাধিক স্মরণীয় কাজ। এতে তিনি একজন বিধবার চরিত্রে অভিনয় করেন, যার স্বামী যুদ্ধে মারা গেছেন। তার শ্বশুর-শাশুড়ী তাকে পুনরায় বিয়ে করতে বললেও তাদের প্রতি গভীর অনুরাগের কারণে তিনি পুনরায় বিয়ে করতে অস্বীকৃতি জানান। দ্য নিউ বায়োগ্রাফিক্যাল ডিকশনারি অব ফিল্ম-এ ডেভিড টমসন লিখেন, "গার্বোর মত হারাও নারীত্ব, অভিজাত্য ও সুহৃদত্যার আদর্শ মান প্রদর্শন করেছেন। এবং গার্বোর মত তিনিও জনগণকে দূরে রেখেছেন।" এই তিনটি চলচ্চিত্রে তার অভিনয়ের জন্য হারা "চিরন্তন কুমারী" (Eternal Virgin) ডাকনামে পরিচিতি লাভ করেন।
আবদুর রাজ্জাক নুরুল আইন
প্রাথমিক জীবন
তিনি ছিলেন সুফি সাধক সুলতান সৈয়দ আশরাফ জাহাঙ্গীর সেমনানির উত্তরসূরি। সৈয়দ আবদুল রাজ্জাক জিলানীর বংশধরদের মধ্যে আশরাফিয়া জিলানিয়ার সুফি বংশ উপমহাদেশের অন্যতম নামকরা পরিবার। এই বংশের মধ্যেই নূর-উল-আইন ছিলেন সৈয়দ আশরাফ জাহাঙ্গীর সেমনানির উত্তরাধিকারী, শিষ্য এবং খলিফা। তিনি ছিলেন তার মামাতো ভাইয়ের ছেলে। তিনি ইরাকের জিলানের সুফি সৈয়দ আবদুল কাদের জিলানির ১০ তম বংশধর। বারো বছর বয়সে নূর-উল-আইন প্রথম আশরাফ জাহাঙ্গীর সেমনানীর সাথে বাগদাদে দেখা করেন যখন সেমনানি সেখানে গিয়েছিলেন এবং তারপর থেকে তিনি কখনই তার সঙ্গ ত্যাগ করেননি।
কর্মজীবন
সৈয়দ আশরাফ জাহাঙ্গীর সেমনানী ৮০৮ হিজরীতে মৃত্যুবরণ করেন এবং নূর-উল-আইন তার গদিনশীন উত্তরাধিকারী হন। কঠোর আধ্যাত্মিক প্রশিক্ষণের পর তাকে খেলাফত (আধ্যাত্মিক উত্তরাধিকারী) প্রদান করা হয় এবং তার থেকে আশরাফী আধ্যাত্মিক সিলসিলা বিকশিত হয়। মীরাত-উল-আসরার ঐতিহ্য অনুযায়ী, মৃত্যুর সময় সৈয়দ আশরাফ জাহাঙ্গীর সেমনানির বয়স হয় ১০৬ অথবা ১১০ বছর। তোহফতা উল আবরারে, তার বয়স ১২০ হিসাবে লেখা হয়েছে এবং জন্মের বছর ৬৮৮ হিজরি। এমনকি তার দত্তক পুত্র সৈয়দ আবদুল রাজ্জাকের মৃত্যুর সময় তার বয়স ছিল ১২০। তিনি বায়াত গ্রহণের ১২ বছর পূর্বে এবং ৬৮ বছর ভ্রমণে ও সৈয়দ আশরাফ জাহাঙ্গীর সেমনানীর সেবায় এবং অবশিষ্ট ৪০ বছর খেলাফতের গদিতে তার মুর্শিদের মৃত্যুর পর কাটিয়েছিলেন। তদনুসারে, তার জন্মের বছর ছিল ৭২৮ হিজরি, ভারতে আগমনের বছর ৭৪০ হিজরি এবং মৃত্যুর বছর ৮৪৮ হিজরি। তার কবর ভারতের উত্তর প্রদেশের আম্বেদকর নগর জেলার কাচওয়াচা শরীফের একই মাজারে আশরাফ জাহাঙ্গীর সেমনানীর পাশে অবস্থিত।
চিশতী তরিকা
সুফি তরিকাগুলি তাদের উৎপত্তির সন্ধান দেয় শেষ পর্যন্ত মহানবী হজরত মুহাম্মদ (দ.)'র কাছে, যিনি বিশ্বাস করেন যে তিনি কোরআন ছাড়াও বা কোরআনের মধ্যে লুকিয়ে থাকা রহস্যময় শিক্ষা এবং অনুশীলনে তার উত্তরসূরিদের নির্দেশ দিয়েছেন। এই উত্তরসূরি সম্পর্কে মতামত ভিন্ন। কিছু সুফি সিলসিলা তাদের বংশকে প্রথম সুন্নি খলিফা হযরত আবু বকর (রা.)' র কাছে, অন্যরা মহানবী হজরত মুহাম্মদ (দ.)' র এর চাচাতো ভাই ও জামাতা আলি ইবনে আবু তালিবের কাছে।
১৯নং ওয়ার্ড, সিলেট সিটি কর্পোরেশন
আয়তন
সিলেট সিটি কর্পোরেশনের ১৯নং ওয়ার্ডের আয়তন ০.৯১ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ১৯নং ওয়ার্ডের জনসংখ্যা ১৬,০০২ জন। এর মধ্যে পুরুষ ৮,২৯৫ জন এবং মহিলা ৭,৭০৭ জন। মোট পরিবার ৩,৫৩৯টি।
প্রশাসনিক কাঠামো
সিলেট সিটি কর্পোরেশনের আওতাধীন ১৯নং ওয়ার্ডের প্রশাসনিক কার্যক্রম শাহপরাণ থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।
শিক্ষা
২০১১ সালের আদমশুমারি অনুযায়ী ১৯নং ওয়ার্ডের উপজেলার সাক্ষরতার হার ৭০.৩%।
দ্য ইন্ডিয়া গেজেট
ইন্ডিয়া গেজেট; অথবা, ক্যালকাট্টা পাবলিক অ্যাডভার্টাইজার ছিল ব্রিটিশ ভারতের রাজধানী কলকাতা (তৎকালীন কলকাতা) থেকে প্রকাশিত একটি ইংরেজি ভাষার সাপ্তাহিক সংবাদপত্র। এটি ছিল ভারতে মুদ্রিত দ্বিতীয় সংবাদপত্র। ইস্ট ইন্ডিয়া কোম্পানির দুই কর্মচারী বার্নার্ড মেসিঙ্ক এবং পিটার রিড দ্বারা প্রতিষ্ঠিত, কাগজটি গভর্নর জেনারেল ওয়ারেন হেস্টিংসের প্রশাসনের একটি শক্তিশালী সমর্থক এবং ভারতের প্রথম সংবাদপত্র হিকি'স বেঙ্গল গেজেটের প্রতিদ্বন্দ্বী ছিল। এটি ১৮ নভেম্বর ১৭৮০ সালে প্রতিষ্ঠিত হয়েছিল।
এউফের্নিও ফুয়েন্তেস
ফুয়েন্তেস ১৯১৬ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে ১৯২১ সাল পর্যন্ত তিনি সর্বমোট ৮ ম্যাচে অংশগ্রহণ করেছিলেন। তিনি চিলির হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন।
আন্তর্জাতিক ফুটবল
ফুয়েন্তেস কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলে অন্তর্ভুক্ত ছিলেন।
হৈসল বিনয়াদিত্য
বিনয়াদিত্য (রাজত্বকাল: ১০৪৭-১০৯৮ খ্রিষ্টাব্দ) ছিলেন হৈসল সাম্রাজ্যের একজন জৈন রাজা। তিনি তার দীর্ঘ শাসনকালে নিজেকে কল্যাণী চালুক্যদের এক যোগ্য সামন্ত শাসক হিসেবে তুলে ধরতে সমর্থ হয়েছিলেন। তিনি কোঙ্গলব, চেঙ্গলব, হুমচা শিমোগের সান্তারা প্রমুখ মালনাড দলপতি এবং বয়ালনাডুর (বৈনাডু) কদম্বদের চালুক্য নিয়ন্ত্রণে আনতে সহায়তা করেন। গঙ্গবডিতে চোল শাসন প্রতিষ্ঠিত হওয়ার পর গঙ্গদের রাজত্ব সম্পূর্ণ লোপ পায়। এরপর বিনয়াদিত্য গঙ্গবডির কিয়দংশ নিজের অধীনে আনেন। তিনি চালুক্য প্রথম সোমেশ্বরের শ্যালক অথবা শ্বশুর ছিলেন।
আব্দুল ওয়াহিদ বিন যাইদ
আব্দুল ওয়াহিদ বিন যাইদ আবুল ফদল (Abdul Wāḥid bin Zaid Abul Faḍl; মৃত্যু: শাওয়াল ২১, ৭৯৩ হিজরী) প্রাথমিক যুগের একজন সুফি সাধক। তিনি হাসান বসরি র একজন উত্তরসূরী ছিলেন এবং চিশতীয় তরিকার সাজরার (সুফি বংশানুতক্রম) অনুযায়ী ২য় পুরুষ এবং ফুধল বিন আয়াধের মুর্শিদ (পীর) ছিলেন।
আব্দুল ওয়াহিদ বিন যাইদ ফাযাইল-এ-সাদাকাত এ উদৃতি করেন যে তিনি একজন বিশিষ্ট চিশতীয় ফকির থেকে পরামর্শ গ্রহণ করেছিলেন। তিনি আরো উল্লেখ করেন যে খাজা হাসান আল-বসরী হাতে বায়াত দানের পূর্বে ইমাম আবু হানিফা থেকে শিক্ষা গ্রহণ করেছিলেন।
তার জন্মের সাল অজ্ঞাত কিন্তু বলা হয়ে থাকে যে তিনি ১৭৬, ১৭৭ বা ১৮৬ হিজরীতে যা সম্ভবত ৭১১ খ্রিস্টাব্দে জন্মগ্রহণ করেন। তিনি সম্ভবত ২৭ সফর  জন্মান। ইরাকের বসরায় তার মাজার রয়েছে।
মেঘনা ব্যাংক লিমিটেড
মেঘনা ব্যাংক লিমিটেড হচ্ছে বাংলাদেশের একটি বাণিজ্যিক ব্যাংক যেটি প্রতিষ্ঠিত হয় এপ্রিল ২১,২০১৩ সালে।  ব্যাংকটির ব্যাবস্থাপনা পরিচালক সোহেল আর কে হুসেইন ।
বেলগাছা ইউনিয়ন, ইসলামপুর
বেলগাছা ইউনিয়ন বাংলাদেশের ময়মনসিংহ বিভাগের জামালপুর জেলার ইসলামপুর উপজেলার অন্তর্গত একটি ইউনিয়ন। পাতা শুরু
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
খাইবার মেডিকেল বিশ্ববিদ্যালয়
খাইবার মেডিকেল বিশ্ববিদ্যালয় (, د خیبر طبي پوهنتون, সংক্ষিপ্ত হিসাবে KMU), পাকিস্তানের খাইবার পাখতুনখোয়ার পেশোয়ারে অবস্থিত একটি পাবলিক গবেষণা বিশ্ববিদ্যালয়। ২০০৭ সালের জানুয়ারিতে প্রতিষ্ঠিত এই বিশ্ববিদ্যালয়টিতে বেশ কয়েকটি প্রয়োজনীয় কলেজ এবং ইনস্টিটিউট, অনুমোদিত স্নাতক ও স্নাতকোত্তর মেডিকেল ও ডেন্টাল ইনস্টিটিউট এবং বিভিন্ন সহযোগী স্বাস্থ্য বিজ্ঞান প্রোগ্রাম রয়েছে।
মোবাইল নেটওয়ার্ক অপারেটর
থাম্ব|মোবাইল নেটওয়ার্ক অপারেটর কোম্পানি। মোবাইল নেটওয়ার্ক অপারেটর (এমএনও), একটি ওয়্যারলেস পরিষেবা প্রদানকারী, ওয়্যারলেস ক্যারিয়ার, সেলুলার কোম্পানি, বা মোবাইল নেটওয়ার্ক ক্যারিয়ার নামেও পরিচিত, হল একটি বেতার যোগাযোগ পরিষেবা প্রদানকারী, যা প্রান্তিক ব্যবহারকারী পর্যন্ত পরিষেবা বিক্রি এবং সরবরাহ করার জন্য প্রয়োজনীয় সমস্ত উপাদান যেমন রেডিও স্পেকট্রাম বরাদ্দ, ওয়্যারলেস নেটওয়ার্ক অবকাঠামো, ব্যাক হাল অবকাঠামো, বিলিং, গ্রাহক সেবা, পরিষেবা প্রদানের কম্পিউটার সিস্টেম এবং মার্কেটিং ও মেরামত সংস্থাগুলির মালিক বা নিয়ন্ত্রণ করে।
রাফায়েল আলকান্তারা দো নাসিমেন্তো
রাফায়েল আলকান্তারা দো নাসিমেন্তো (জন্মঃ১২ মার্চ ১৯৯৩) যিনি রাফিনিয়া নামে পরিচিত, একজন পেশাদার ফুটবলার যিনি স্পেনের লা লিগার দল বার্সেলোনা এবং ব্রাজিল জাতীয় দল এর হয়ে অ্যাটাকিং মিডফিল্ডার হিসেবে খেলেন।
২০০৬ সালে ১৩ বছর বয়সে রাফিনিয়া বার্সেলোনার যুব প্রশিক্ষণ কেন্দ্র লা মাসিয়ায় যোগ দেন। ২০১১ সালে তিনি বার্সেলোনা বি দলের হয়ে পেশাদার ক্যারিয়ার শুরু করেন। ০৯ নভেম্বর ২০১১ তার বার্সেলোনা দলে অভিষেক হয়। ২০১৩-১৪ মৌসুম তিনি সেল্টা ভিগোতে ধারে কাটান। ২০১৪ সালে তাকে বার্সেলোনা মূল দলে অন্তর্ভুক্ত করা হয়। ২০১৮ সালের জানুয়ারিতে বার্সেলোনা তাকে জুন ২০১৮ পর্যন্ত ধারে খেলতে ইতালির ক্লাব ইন্তারনাজিওনালেতে পাঠায়।
খেলোয়াড়ি জীবনের প্রথম দিকে তিনি স্পেন অনূর্ধ্ব-১৬, অনূর্ধ্ব-১৭ ও অনূর্ধ্ব-১৯ দলের হয়ে খেলেন। পরবর্তীতে তিনি দল পরিবর্তন করেন ও ২০১৩ সালে তিনি ব্রাজিল অনূর্ধ্ব-২০ দলের হয়ে খেলেন। তিনি ব্রাজিল অনূর্ধ্ব-২৩ দলেও খেলেছেন। ২০১৫ সালের ৫ সেপ্টেম্বর কোস্টা রিকার বিপক্ষে তার ব্রাজিল জাতীয় দল এ অভিষেক হয়।
মিল্ক (চলচ্চিত্র)
মিল্ক ২০০৮ সালে মুক্তিপ্রাপ্ত একটি জীবনধর্মী চলচ্চিত্র। সমকামী অধিকারকর্মী ও রাজনীতিবিদ হার্ভে মিল্কের জীবন অবলম্বনে ছবিটি নির্মিত হয়েছে। তিনি ক্যালিফোর্নিয়া অঙ্গরাজ্যে জনগণের প্রত্যক্ষ ভোটে নির্বাচিত প্রথম সমকামী। সান ফ্রান্সিসকো পরিদর্শক বোর্ডের সদস্য হিসেবে মিল্ক দায়িত্ব পালন করেন।  গুস ভ্যান সান্ট ছবিটি পরিচালনা করেছেন ও ডাস্টিন ল্যান্স ব্ল্যাক চিত্রনাট্য লিখেছেন। শন পেন এ চলচ্চিত্রে মিল্ক, জোশ ব্রোলিন পরিদর্শক ড্যান হোয়াইট ও ভিক্টর গার্বার সান ফ্রান্সিসকোর মেয়র জর্জ মসকোনের চরিত্রে অভিনয় করেন।
ছবিটি বহুল প্রশংসিত হয়। পেনের অভিনয়, ভ্যান সান্টের পরিচালনা ও চিত্রনাট্যের জন্য এটি অনেকগুলো পুরস্কার পায়। ৮১তম একাডেমি পুরস্কার চলচ্চিত্র উৎসবে এটি সেরা চলচ্চিত্রসহ আটটি বিভাগে মনোনয়ন লাভ করে। সেরা অভিনেতা ও সেরা চিত্রনাট্য- এ দুই বিভাগে ছবিটি অস্কার লাভ করে।
কাহিনীসংক্ষেপ
১৯৫০ ও ১৯৬০ এর দশকে সমকামী পানশালায় পুলিশ আক্রমণ চালায়। ছবিতে প্রথমে এর ফুটেজ দেখানো হয়। তারপরেই আরেকটি ফুটেজ প্রদর্শিত হয়। ডায়ানে ফেইনস্টাইন ১৯৭৮ সালের ২৭ নভেম্বর ঘোষণা করছেন, হার্ভে মিল্ক ও মেয়র জর্জ মসকোনকে হত্যা করা হয়েছে। নয় দিন পূর্বে মিল্ককে তার দানপত্র লিখতে দেখা যায়।  তারপর ছবিতে ১৯৭০ এর দশকের ঘটনাবলি দেখা যায়। নিউ ইয়র্ক সিটিতে ৪০তম জন্মদিনে মিল্ক ও তার প্রেমিক স্কট স্মিথের সাক্ষাৎ হয়।
জীবন নিয়ে অসন্তুষ্টি এবং পরিবর্তনের প্রয়োজন অনুভূত হওয়ায় মিল্ক ও স্মিথ সান ফ্রান্সিসকো শহরে গমন করেন। ইউরেকা উপত্যকায় তারা কাস্ত্রো ক্যামেরা খুলেন। তাদের বসবাস "দি কাস্ত্রো" নামে একটি সমকামী এলাকায় ছিল। আইরিশ-ক্যাথলিকদের কাছে বিরোধিতার সম্মুখীন হয়ে সে সমকামী রাজনৈতিক কর্মী হওয়ার সিদ্ধান্ত গ্রহণ করেন। স্মিথ মিল্কের ব্যবস্থাপক হওয়ার সিদ্ধান্ত নিলেও রাজনীতির প্রতি মিল্কের অতি আগ্রহ দেখে সে তাকে ছেড়ে চলে যায়।
আহা কল্যাণম
আহা কল্যাণম (ஆஹா கல்யாணம்; আহা বিয়ে) হচ্ছে ২০১৪ সালে মুক্তিপ্রাপ্ত একটি ভারতীয় চলচ্চিত্র। চলচ্চিত্রটি যশ রাজ ফিল্মসের ব্যানারে আদিত্য চোপড়া দ্বারা প্রযোজিত এবং গোকুল কৃষ্ণ দ্বারা পরিচালিত হয়েছিলো। চলচ্চিত্রটির কাহিনী লিখেছিলেন মনীষ শর্মা এবং এই আহা কল্যাণম মূলত ২০১০ সালের ব্যান্ড বাজা বারাত (হিন্দি) এর পুনর্নির্মাণ যেখানে রণবীর সিংহ এবং অনুষ্কা শর্মা মুখ্য ভূমিকায় ছিলেন। চলচ্চিত্রটি দ্বিভাষী (তামিল এবং তেলুগু) হিসেবে মুক্তি দেওয়া হয়েছিলো এবং তেলুগু ভাষাতেও একই টাইটেল (আহা কল্যাণম) ছিলো যদিও কল্যাণম শব্দটি তামিল ভাষার। অন্যদিকে ব্যান্ড বাজা বারাত এর আরেকটি তেলুগু সংস্করণ জবরদস্ত ২০১৩ সালে মুক্তি পেয়েছিলো।  আহা কল্যাণম চলচ্চিত্রটির প্রথম ট্রেলার ২০১৩ সালের ২০ ডিসেম্বর ছাড়া হয় এবং ২০১৪ সালের ২১ ফেব্রুয়ারি চলচ্চিত্রটি মুক্তি পায়।
বিষয়বস্তু
শক্তিবেল (ননী) একজন ভাদামে এবং ভবঘুরে ছেলে। একদা এক বিয়ের অনুষ্ঠানে তার শ্রুতি (বাণী কাপুর) নামের এক মেয়ের সঙ্গে পরিচয় হয়। শ্রুতি এবং ননী 'গেট্টি মালাম' নামের একটি প্রতিষ্ঠান গড়ে তোলে যার কাজ হচ্ছে বিয়ের আয়োজন করা।
মুই থাই
মুই থাই থাইল্যান্ডের যুদ্ধ বিষয়ক খেলা যেটা অন্যান্য ইন্দো- চাইনীজ কিকবক্সিং এর মত যেমন কম্বোডিয়ার প্রাদাল সেরেয়, মালয়শিয়ার তময়, বার্মার লেথুই এবং লাওসের মুই লাও। মুই বোরান থেকে উদ্ভূত, মুই থাই থাইল্যান্ডের জাতীয় খেলা। মুই সংস্কৃত মভ্য থেকে এসেছে যার অর্থ এক সাথে বাঁধা।মুই থাইকে ‘’’আটটি অঙ্গ প্রত্যঙ্গের কৌশল’’’ অথবা ‘’’আটটি অঙ্গ প্রত্যঙ্গের বিজ্ঞান’’’ বলা হয় কারণ এটি ঘুষি, লাথি, কনুই এবং হাঁটু ব্যবহার করে যেটি সংঘর্ষের লক্ষ্য বিপরীতে মুষ্টিযুদ্ধে দুইটি লক্ষ্য এবং অন্যান্য যুদ্ধ বিষয়ক খেলা যেমন কিকবক্সিং, সাভাতেতে চারটি লক্ষ্য। মুই থাই অনুশীলনকারিকে বলা হয় নাক মুই। পশ্চিমা অনুশীলনকারিদের মাঝে মধ্যে বলা হয় নাক মুই ফারাং, যার অর্থ বিদেশী বক্সার।
উৎপত্তি
left|thumb|250px|ম্যাচের পূর্বে প্রার্থনার দৃশ্য।hj left|thumb|250px|মুই থাই চ্যাম্পিয়নশিপ ম্যাচ স্তারলিং,ভিএ
চাইনীজ এবং ভারতীয় মার্শাল আর্টকে ভিত্তি করে দক্ষিণপূর্ব এশিয়ায় অনেক লম্বা সময় ধরে বিভিন্ন ধরনের কিকবক্সিং অনুশীলন হয়ে আসছে। অনুশীলনকারিরা একে হাজার বছরের পদাঙ্ক বলে দাবি করে।
পরিবেশ নীতিশাস্ত্র
পরিবেশ নীতিশাস্ত্র (Environmental ethics) হচ্ছে পরিবেশ দর্শনের একটি অংশ যা নীতিশাস্ত্রের গতানুগতিক মানবভিত্তিক সীমাবদ্ধতা অতিক্রম করে অ-মানব জগত নিয়ে আলোচনা করে। পরিবেশ আইন, পরিবেশ সমাজতত্ত্ব, পরিবেশ ধর্মতত্ত্ব, পরিবেশ অর্থনীতি, বাস্তুসংস্থান এবং পরিবেশ ভূগোল সহ বিস্তৃত পরিসরের বিষয়ের উপর পরিবেশ নীতিশাস্ত্রের প্রয়োগ আছে। পরিবেশের উপর ভিত্তি করে মানুষকে গ্রহণ করতে হয় এরকম অনেক নৈতিক সিদ্ধান্ত রয়েছে, যেমন:
ইতিহাস
পরিবেশ নীতিশাস্ত্রের একাডেমিক ক্ষেত্রটি তৈরি হয় র‍্যাচেল কারসনের মত বিজ্ঞানীদের কাজের জবাবে এবং ১৯৭০ সালের ধরিত্রী দিবসের মত ঘটনার মাধ্যমে, যখন পরিবেশবাদীরা দার্শনিকদের সাথে পরিবেশগত সমস্যা নিয়ে দার্শনিক দৃষ্টিভঙ্গিতে বিবেচনা করার বিষয়ে মত বিনিময় করেন। সায়েন্স জার্নালে প্রকাশিত হওয়া দুটো গবেষণাপত্র এখানে গুরুত্বপূর্ণ ছিল। একটি হল লিন হোয়াইটের দ্য হিস্টোরিকাল রুট অব আওয়ার ইকোলজিক ক্রাইসিস  (মার্চ ১৯৬৭) এবং গ্যারেট হারডিনের দ্য ট্র্যাজেডি অব দ্য কমনস (ডিসেম্বর ১৯৬৮)। এগুলো ছাড়াও গ্যারেট হার্ডিনের এক্স্প্লোরিং নিউ ইথিক্স অব সারভাইভাল  নামক রচনা এবং এল্ডো লিওপোল্ড এর এ স্যান্ড কাউন্টি আলমানাক  যাকে দ্য ল্যান্ড ইথিক্স  বলা হয়, এগুলোও যথেষ্ট প্রভাব ফেলে। লিওপোল্ড তার দ্য ল্যান্ড ইথিক্স-এ প্রকাশ্যে দাবী করেনযে পরিবেশগত সমস্যার মূল কারণটি দার্শনিক (১৯৪৯)। এক্ষেত্রে প্রথম আন্তর্জাতিক একাডেমিক জার্নালগুলো উত্তর আমেরিকার ১৯৭০ এর দশকের শেষ ও ১৯৮০ এর দশকের শুরুতে তৈরি হয়। যুক্তরাষ্ট্র ভিত্তিক জার্নাল এনভায়রনমেন্টাল ইথিক্স  ১৯৭৯ সালে এবং কানাডা ভিত্তিক জার্নাল দ্য ট্রাম্পেটার: জার্নাল অব ইকোসোফি  ১৯৮৩ সালে প্রকাশিত হওয়া শুরু হয়। এই বিষয়ে প্রথম ব্রিটিশ জার্নাল এনভায়রনমেন্টাল ভেল্যুস  ১৯৯২ সালে প্রকাশিত হওয়া শুরু হয়।
শাহাদাত হোসেন (ক্রিকেটার, জন্ম ২০০২)
শাহাদাত হোসেন (জন্ম ৪ ফেব্রুয়ারি ২০২০) হচ্ছেন একজন বাংলাদেশী ক্রিকেটার ২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকা তাকে কিনে নেয়। ২৬ নভেম্বর ২০২০ তারিখে ২০২০-২১ বঙ্গবন্ধু টি২০ কাপ প্রতিযোগিতায় বেক্সিমকো ঢাকার হয়ে টি২০ ক্রিকেটে অভিষেক করে। টুয়েন্টি২০ অভিষেকের পূর্বে ২০২০ অনূর্ধ্ব-১৯ ক্রিকেট বিশ্বকাপ স্কোয়াড-এ তার নাম অন্তর্ভুক্ত করা হয়। অনূর্ধ্ব-১৯ বিশ্বকাপের ফাইনালের পূর্বে নকআউট ম্যাচের খেলায় ৪০ বলে অপরাজিত ৭৪ রান করে দলের জয়ে অসামান্য অবদান রাখেন তিনি।।
আন্তর্জাতিক কর্মজীবন
২০২৩ সালের জুনে, আফগানিস্তানের বিপক্ষে টেস্ট সিরিজের জন্য তিনি টেস্ট দলে প্রথম আন্তর্জাতিক ডাক পেয়েছিলেন।
২০নং ওয়ার্ড, সিলেট সিটি কর্পোরেশন
২০নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।
আয়তন
সিলেট সিটি কর্পোরেশনের ২০নং ওয়ার্ডের আয়তন ০.৯২ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ২০নং ওয়ার্ডের জনসংখ্যা ১৫,৮৪০ জন। এর মধ্যে পুরুষ ৭,৯৪৩ জন এবং মহিলা ৭,৮৯৭ জন। মোট পরিবার ৩,২৯৯টি।
প্রশাসনিক কাঠামো
সিলেট সিটি কর্পোরেশনের আওতাধীন ২০নং ওয়ার্ডের প্রশাসনিক কার্যক্রম শাহপরাণ থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।
শিক্ষা
২০১১ সালের আদমশুমারি অনুযায়ী ২০নং ওয়ার্ডের উপজেলার সাক্ষরতার হার ৭৪.৪%।
তারাবানিয়া
তারাবানিয়া বাংলাদেশের বরিশাল বিভাগের, বরগুনা জেলার একটি গ্রাম। এটি বাংলাদেশের দক্ষিণ-মধ্য ভাগে অবস্থিত।
নগর পরিকল্পনা শিক্ষাক্রম
নগর, শহর এবং নগর পরিকল্পনা নাগরিক সম্প্রদায়ের অন্তর্নির্মিত, অর্থনৈতিক ও সামাজিক পরিবেশ উন্নয়নের লক্ষ্যে জমি ব্যবহার পরিকল্পনা এবং পরিবহন পরিকল্পনার সমন্বয়ে গঠিত একটি শিক্ষাক্রম ৷ আঞ্চলিক পরিকল্পনা আরও একটি বৃহত্তর পরিবেেশ কিন্তু একটি কম বিশদ স্তর নিয়ে কাজ করে। বিনিয়োগের অভাব বিদ্যমান এমন শহরগুলিতে সুবিন্যস্ত নগর পরিকল্পনার সাথে নগর পরিকল্পনার পদ্ধতিগুলি খাপ খাইয়ে নগরকে নবায়ন করে উন্নত করা যেতে পারে ৷
প্রথাগত শিক্ষাকে নগর, শহর বা আঞ্চলিক পরিকল্পনায় একাডেমিক ডিগ্রি হিসাবে দেওয়া হয় এবং স্নাতক ডিগ্রি, স্নাতকোত্তর ডিগ্রি বা ডক্টরেট হিসাবে ভূষিত করা হয় ।
যেহেতু পরিকল্পনার প্রোগ্রামগুলি সাধারণত ছোট হয়, তাই এগুলি স্বতন্ত্র "পরিকল্পনার স্কুল" হিসেবে রাখার ঝোঁক থাকে না বরং এটি কোনও আর্কিটেকচার স্কুল, ডিজাইন স্কুল, একটি ভূগোল বিভাগ বা একটি পাবলিক পলিসি বিদ্যালয়ের অংশ হিসাবে থাকে যেহেতু এগুলি জ্ঞানীয় ক্ষেত্র হিসেবে বিবেচিত। সাধারণভাবে বলতে গেলে, আর্কিটেকচার স্কুলগুলিতে পরিকল্পনার প্রোগ্রামগুলি মূলত ভৌত পরিকল্পনা এবং ডিজাইনের দিকে মনোনিবেশ করে, অন্যদিকে নীতিমালাধর্মী বিদ্যালয়গুলিতে নীতি ও প্রশাসনের দিকে মনোনিবেশ করে থাকে।
নগর পরিকল্পনা যেহেতু একটি বিস্তৃত এবং আন্তঃশৃঙ্খল ক্ষেত্র, তাই একটি সাধারণ পরিকল্পনা ডিগ্রি প্রোগ্রাম মূল কোর্সের সাথে পরিকল্পনার সমস্ত ক্ষেত্রের সংযোগ সাধন করে এবং সব ক্ষেত্রের গভীরতার উপর জোর দেয়। মূল কোর্সে সাধারণত ইতিহাস / নগর পরিকল্পনা তত্ত্ব, নগর নকশা, পরিসংখ্যান, ভূমি ব্যবহার / পরিকল্পনা আইন, নগর অর্থনীতি এবং পরিকল্পনা অনুশীলনের পাঠ্যক্রম অন্তর্ভুক্ত থাকে। অনেক পরিকল্পনা ডিগ্রি প্রোগ্রামগুলি কোনও শিক্ষার্থীকে পরিকল্পনার মধ্যে আগ্রহের একটি নির্দিষ্ট ক্ষেত্রে মনোনিবেশ করতে দেয় যেমন জমি ব্যবহার, পরিবেশ পরিকল্পনা, আবাসন, সম্প্রদায় উন্নয়ন, অর্থনৈতিক উন্নয়ন, ঐতিহাসিক নিদর্শন সংরক্ষণ, আন্তর্জাতিক উন্নয়ন, নগর নকশা, পরিবহন পরিকল্পনা, বা জিওগ্রাফিক ইনফরমেশন সিস্টেম (জিআইএস) ইত্যাদি। কিছু প্রোগ্রাম কোনও শিক্ষার্থীকে রিয়েল এস্টেটে মনোনিবেশ করার অনুমতি দেয়, তবে স্নাতক পর্যায়ের রিয়েল এস্টেট শিক্ষা আলদাভাবে বিশেষায়িত রিয়েল এস্টেট প্রোগ্রামগুলির উত্থান ঘটিয়েছে ৷
নগর পরিকল্পনায় স্নাতক ডিগ্রি
ব্যাচেলর অব প্ল্যানিং (বি.প্ল্যান) হল একটি স্নাতক পর্যায়ের একাডেমিক ডিগ্রি যা নকশা অঙ্কন, ইঞ্জিনিয়ারিং, পরিচালনা এবং নগর মানব বসতি সম্পর্কিত চ্যালেঞ্জ সমাধানের বিভিন্ন ক্ষেত্রে আবেদনকারীদের প্রশিক্ষণের জন্য তৈরি করা হয়েছে। এটি চার বছর অধ্যয়নযোগ্য কোর্স ও নগরায়নের আধুনিক চ্যালেঞ্জ মোকাবেলায় প্রাসঙ্গিক। এটি কোনও পাড়ার সাইট পরিকল্পনার স্তর থেকে শুরু করে ধাপে ধাপে আঞ্চলিক নগর পরিকল্পনার নকশা সম্পর্কিত কৌশল এবং তত্ত্বের দিকে অগ্রসর হয়। শহর ও গ্রামীণ অঞ্চলে নির্মিত স্থাপনা এবং নাগরিকদের মধ্যে সম্পর্ক বোঝা এবং স্থানীয় পরিবেশের উপর তাদের প্রভাবগুলি, সহায়ক সুযোগসুবিধা, পরিবহন নেটওয়ার্ক এবং ভৌত অবকাঠামো পরিকল্পনা কোর্সের মূল ভিত্তি তৈরি করে। ইঞ্জিনিয়ারিংয়ের সাথে সমন্বিত, নগর পরিকল্পনাকারী হিসাবে উত্থিত স্নাতক শিক্ষার্থীরা কেবলমাত্র যুক্তিযুক্ত ব্যাপক পরিকল্পনার জন্য নয় বরং অংশগ্রহণমূলক এবং সামাজিক বিকাশে অবদান রাখার দক্ষতা অর্জন করে৷
ডিগ্রীটি ভূগোলে ব্যাচেলর অব আর্টস হিসাবে ভূষিত করা যেতে পারে নগর পরিকল্পনা, নগর পরিকল্পনায় ব্যাচেলর  অব আর্টস, অথবা নগর পরিকল্পনায় ব্যাচেলর  অব  সাইন্স  এই নামে ৷ পার্থক্যটি শুধু বিশ্ববিদ্যালয়ের নীতিগুলিকে প্রতিফলিত করে, বা কিছু বিশ্ববিদ্যালয়ে নগর পরিকল্পনা, নকশা, সমাজবিজ্ঞান বা সম্পর্কিত ডিগ্রিতে আরও বেশি কোর্সের সুযোগ থাকতে পারে।
নগর পরিকল্পনার মাস্টার্স ডিগ্রী
মাস্টার অফ আরবান প্ল্যানিং (এমইউপি) একটি দুই বছরের একাডেমিক / পেশাদার স্নাতকোত্তর ডিগ্রি যা স্নাতকদের নগর পরিকল্পনাকারী হিসাবে কাজের যোগ্যতা প্রদান করে। কিছু স্কুল সিটি প্ল্যানিং (এমসিপি), মাস্টার অব কমিউনিটি প্ল্যানিং, মাস্টার অফ রিজিওনাল প্লানিং (এমআরপি), মাস্টার অব টাউন প্লানিং (এমটিপি), মাস্টার অব প্ল্যানিং (এমপ্লান), পরিবেশ পরিকল্পনায় মাস্টারস (এমইপি) হিসাবে ডিগ্রি প্রদান করে বা উল্লিখিত বিষয়গুলোর সংমিশ্রণে (যেমন, নগর এবং আঞ্চলিক পরিকল্পনায় মাস্টারস) প্রোগ্রামের নির্দিষ্ট ফোকাসের উপর নির্ভর করে ডিগ্রি প্রদান করে। কিছু স্কুল মাস্টার্স অফ আর্টস বা মাস্টার্স অফ সায়েন্স ইন প্ল্যানিং অফার করে। নাম নির্বিশেষে, ডিগ্রি সাধারণত একই থাকে।
স্নাতক হতে হলে একটি থিসিস, চূড়ান্ত প্রকল্প বা ক্যাপস্টোন প্রকল্প সাধারণত প্রয়োজন হয়। অতিরিক্তভাবে, ক্ষেত্রের সম্ভাব্য নিয়োগকর্তাদের দ্বারা কাজের অভিজ্ঞতার উপরে উচ্চ মূল্যায়নের কারণে একটি ইন্টার্নশিপ অভিজ্ঞতা প্রায় সর্বদা বাধ্যতামূলক।
বেশিরভাগ পেশাদার মাস্টার্স ডিগ্রি প্রোগ্রামগুলির মতো, এমইউপি হ'ল একটি টার্মিনাল ডিগ্রি। তবে কিছু স্নাতক নগর পরিকল্পনা বা জ্ঞানীয় ক্ষেত্রে ডক্টরাল পড়াশোনা চালিয়ে যাওয়ার সিদ্ধান্ত নেন। পিএইচডি পেশাদার এমইউপির বিপরীতে একটি গবেষণামূলক ডিগ্রি, এবং এটি নগর উন্নয়নের সাথে সম্পর্কিত শৃঙ্খলা এবং অন্তর্নিহিত বিষয়গুলিতে বৃহত্তর অন্তর্দৃষ্টি প্রদানের দিকে পরিচালিত করে এবং পরিকল্পনাকারীদের বাস্তবে হাতে কলমে কাজ করার প্রশিক্ষণ প্রদান করে।
কানাডা
কানাডায় নগর পরিকল্পনা কর্মসূচী পরিচালনা করে এমন শিক্ষাপ্রতিষ্ঠানগুলির স্বীকৃতি দেওয়ার প্রাথমিক সংস্থা হ'ল কানাডার পরিকল্পনা পেশার জন্য বিশেষায়িত প্রফেশনাল স্ট্যান্ডার্ড বোর্ড (পিএসবি)। ২০১২ সালে প্রতিষ্ঠিত পিএসবি পুরো কানাডা জুড়ে নগর পরিকল্পনাবিদদের স্বীকৃতিমূলক প্রশংসাপত্রের জন্য এবং "অনুমোদনের প্রোগ্রামের নীতি, কর্মপন্থা এবং প্রশাসনিক ব্যবস্থাপনার ভিত্তিতে বিশ্ববিদ্যালয়গুলোর পরিকল্পনা ডিগ্রি প্রোগ্রামগুলির স্বীকৃতি পর্যালোচনা পরিচালনার জন্য" দায়বদ্ধ। পিএসবি এমন প্রোগ্রামগুলিকে স্বীকৃতি দেয় যা স্নাতক এবং স্নাতকোত্তর স্তরের ডিগ্রি সরবরাহ করে।
কানাডার প্রতিষ্ঠানগুলি সফল প্রাথমিক অনুমোদনের পরে, পাঁচ বছরের জন্য পিএসবি-এর কাছে অনুমোদনের জন্য আবেদন করতে পারে। অনুমোদনের মানদন্ডগুলির সাথে সম্মতি নিশ্চিত করার জন্য প্রোগ্রামগুলি বার্ষিক ভিত্তিতে মূল্যায়ন করা হয়। নতুন প্রোগ্রামগুলির জন্য, বা পাঁচ বছর সময় অতিবাহিত হওয়ার পরে, একটি নিবিড় পর্যালোচনা করা হয় যা নিশ্চিত করে যে প্রোগ্রামগুলি অনুমোদনের মানদণ্ডগুলি পূরণ করে কিনা। অনুমোদন প্রতিষ্ঠানের জন্য যোগ্য হতে হলে নিম্নলিখিত মানদণ্ডগুলি মেনে চলতে হবে:
পিএসবি অনুমোদিত প্রোগ্রাম থেকে একজন স্নাতক ডিগ্রীধারী পরিকল্পনাকারী হিসাবে প্রশংসাপত্রের জন্য, এবং তাদের প্রাদেশিক বা আঞ্চলিক প্রার্থী সদস্যতার জন্য আবেদন করতে পারবেন। তত্ত্বাবধানের কাজের অভিজ্ঞতার দুই বছরের সময়সীমা অনুসরণ করে, প্রার্থীরা তারপরে তাদের পেশাদার পরীক্ষায় অংশ নিতে পারেন ৷ পরীক্ষা, কাজের অভিজ্ঞতা এবং একটি পরামর্শমূলক প্রোগ্রামের সফল সমাপ্তির পরে, প্রার্থীরা তাদের প্রাদেশিক বা অঞ্চলভিত্তিক প্রতিষ্ঠান এবং কানাডিয়ান ইনস্টিটিউট অফ প্ল্যানার্স দ্বারা নিবন্ধিত পেশাদার পরিকল্পনাকারী হিসাবে পূর্ণ প্রশংসাপত্র লাভ করে।
ভারত
পেশা হিসাবে পরিকল্পনা ভারতীয় আইন অনুসারে কোনও স্বীকৃত পেশা না হলেও ১৯৪১ সালে দিল্লি কলেজ অফ ইঞ্জিনিয়ারিংয়ে যা বর্তমানে দিল্লি টেকনোলজিকাল বিশ্ববিদ্যালয় নামে পরিচিত, তার স্কুল অফ প্ল্যানিং অ্যান্ড আর্কিটেকচার এর আর্কিটেকচার বিভাগের অংশ হিসাবে পরিকল্পনা পেশার যাত্রা শুরু করা হয়েছিল। পরে এটি স্কুল অফ টাউন অ্যান্ড কান্ট্রি প্ল্যানিংয়ের সাথে সমন্বয় করা হয়েছিল যা ১৯৫৫ সালে গ্রামীণ, নগর ও আঞ্চলিক পরিকল্পনার সুবিধার্থে ভারত সরকার প্রতিষ্ঠা করেছিল। সমন্বিতকরণের পর, ১৯৫৯ সালে স্কুলটিকে পরিকল্পনা ও আর্কিটেকচার স্কুল হিসাবে নামকরণ করা হয়। আজ এটি স্নাতক, স্নাতকোত্তর এবং  পোস্ট ডক্টরেট স্তরের পরিকল্পনা বিষয়ক পড়াশুনা অধ্যয়ের অন্যতম প্রধান স্কুল। টাউন প্ল্যানার্স ইনস্টিটিউট অফ ইন্ডিয়া, [রয়্যাল টাউন প্ল্যানিং ইনস্টিটিউট, লন্ডন এর আদলে প্রতিষ্ঠিত] সংস্থাটি ভারতের পরিকল্পনা পেশাজীবিদের প্রতিনিধিত্বকারী সংস্থা।   টাউন পরিকল্পনাকারীদের একটি ছোট্ট দল নিয়ে গঠিত বোর্ড তিন বছর অবিরাম কাজ করার পরে ভারতের টাউন প্ল্যানার ইনস্টিটিউট গঠন করে। ১৯৫১ সালের জুলাইয়ে প্রতিষ্ঠিত এই ইনস্টিটিউটে আজ বৃহত্তর সংখ্যক শিক্ষার্থী সদস্য ছাড়াও ২,৮০০ এরও বেশি সদস্যপদ রয়েছে, যাদের মধ্যে অনেকে আইটিপিআই  দ্বারা পরিচালিত সহযোগীতা পরীক্ষায় (এআইটিপি) সফলতা অর্জন করতে সক্ষম হয়েছে। আইটিপিআইয়ের অধীনে প্রতিষ্ঠানগুলি পরিকল্পনা বিষয়ে ৪ বছরের স্নাতক ডিগ্রি সরবরাহ করে।
যুক্তরাজ্য
পরিকল্পনা যুক্তরাজ্যের আইনে একটি জটিল সমস্যা, সুতরাং এটির মোকাবেলায় বেশ কয়েকটি নিয়ন্ত্রক সংস্থা বিদ্যমান। বেশিরভাগ ডিগ্রি রয়্যাল টাউন প্ল্যানিং ইনস্টিটিউট দ্বারা অনুমোদিত হয়, যাকে প্রায়শই সংক্ষেপে আরটিপিআই নামে অভিহিত করা হয়। এই পেশাদার সংস্থার দ্বারা অনুমোদিত ডিগ্রিগুলি সাধারণত চার বছরব্যাপী হয় এবং স্নাতকোত্তর পর্যায়ের ডিগ্রি হয় - এই ডিগ্রিগুলির সিংহভাগ এমপিপ্লান উপসর্গযুক্ত। আরটিপিআইয়ের আদেশক্রমে অনুমোদিত ডিগ্রিগুলি কোনও প্রাসঙ্গিক পেশায় কাজের স্থান নির্ধারণের নিশ্চয়তা দেয়, যেমন স্থানীয় কর্তৃপক্ষের সাথে কাজ করা বা পরিকল্পনা অফিসের কাজে অংশ নেয়া। এই কোর্সগুলি সরবরাহকারী বেশিরভাগ বিশ্ববিদ্যালয়গুলি অর্ধ-মেয়াদকালীন অবকাশ এবং / অথবা ছুটির সময়গুলিতে কাজের সময়সূচি নিশ্চিত করে।
কয়েকটি ডিগ্রি, যেমন শেফিল্ড পরিকল্পনা বিদ্যালয়ের বিশ্ববিদ্যালয় কর্তৃক প্রদত্ত "এমপ্লান আরবান স্টাডিজ অ্যান্ড প্ল্যানিং" ডিগ্রীটি আরটিপিআই এবং আরআইসিএস ( রয়েল ইনস্টিটিউট ফর চার্টার্ড সার্ভেয়ারস) উভয় দ্বারা স্বীকৃত। দ্বৈত-স্বীকৃতি প্রদত্ত এই ডিগ্রিটি অনন্য, তবে ডিগ্রি গ্রহণকারী শিক্ষার্থীদের কিছু বাধ্যতামূলক মডিউল গ্রহণ করতে হয় ৷
যুক্তরাষ্ট্র
পরিকল্পনা অ্যাক্রেডিটেশন বোর্ড হ'ল যুক্তরাষ্ট্রে পরিকল্পনা প্রোগ্রামগুলির একমাত্র স্বীকৃতিদাতা। পরিকল্পনা অনুমোদন বোর্ড (পিএবি) মার্কিন যুক্তরাষ্ট্র এবং কানাডার স্নাতক এবং স্নাতকোত্তর পরিকল্পনা কার্যক্রমের অনুমোদন দেয়।
,পিএবি নর্থ আমেরিকার ইউনিভার্সিটিগুলোর অন্তর্গত ১৫টি স্নাতক এবং ৭১টি স্নাতকোত্তর প্রোগ্রামকে স্বীকৃতি দান করেছে ৷ স্বীকৃতিবিহীন প্রোগ্রামের তুলনায় পিএবি স্বীকৃত প্রোগ্রাম থেকে স্নাতকরা আমেরিকান ইন্সটিটিউট অফ সার্টিফাইড প্ল্যানারসের প্রশংসামূলক পরীক্ষায় পেশাজীবনের শুরুতেই অংশ নিতে পারে ৷
যেসব প্রোগ্রাম পিএবির মাধ্যমে স্বীকৃতি পেতে চায় তাদের প্রার্থিতা লাভের জন্য আবেদন করতে হবে। প্রার্থিতার জন্য আবেদনকারী প্রোগ্রামগুলোকে অবশ্যই প্রমাণ করতে হবে যে তারা অনুমোদনের পাঁচটি পূর্ব শর্ত পূরণ করে। পাঁচটি পূর্বশর্ত হ'ল:
প্রোগ্রামটি সফলভাবে পূর্বনির্দেশগুলি পূরণ করার পরে অবশ্যই স্ব-অধ্যয়ন প্রতিবেদনটি পূরণ করে জমা দিতে পারবে। স্ব-অধ্যয়ন প্রতিবেদনের মাধ্যমে, প্রোগ্রামটি তাদের পারফরম্যান্স এবং পিএবির অনুমোদনের মানদন্ডগুলির সাথে সম্মতি নির্ধারণ করে। এই প্রতিবেদনটি বোর্ডের সভায় প্রোগ্রাম প্রশাসকের সাথে একটি আনুষ্ঠানিক বৈঠকের পাশাপাশি পরিকল্পনা অনুমোদন বোর্ডের পর্যালোচনার ভিত্তি হিসাবে কাজ করে।
যদি প্রার্থিতা দেওয়া হয়, তবে পরিকল্পনা অনুমোদনদানকারী বোর্ড একটি সেমিস্টারের সময় প্রোগ্রামটি দেখার এবং আনুষ্ঠানিকভাবে পর্যালোচনা করার জন্য একটি তিন সদস্যের দল পাঠাবে। তিন সদস্যের টিম অনুষদ, কর্মী, শিক্ষার্থী এবং স্থানীয় পরিকল্পনা সম্প্রদায়ের সদস্যদের সাথে দেখা করবে। দলটি তারপরে পরিকল্পনা অনুমোদনের বোর্ডে সাইট ভিজিট সম্পর্কিত একটি রিপোর্ট জমা দেবে। পরিকল্পনা অনুমোদনদানকারী বোর্ডের বৈঠকের সময় বোর্ড স্ব-অধ্যয়ন রিপোর্ট, সাইট ভিজিট রিপোর্ট এবং অন্যান্য ডকুমেন্টেশনগুলি পর্যালোচনা করবে এবং প্রোগ্রাম প্রশাসকের সাথে সাক্ষাত করবে। সভার শেষে, বোর্ড সিদ্ধান্ত নেয় যে প্রোগ্রামটি অনুমোদনযোগ্য কিনা এবং একইসাথে অনুমোদনের সময়কল নির্ধারণ করে দেয়।
অনুমোদনের সময়কাল সাধারণত প্রোগ্রামের ব্যাপ্তি এবং পরিকল্পনার স্বীকৃতিদানকারী বোর্ডের প্রয়োজনীয়তা অনুসারে নির্ধারিত হয় এবং সর্বাধিক সময়কাল হয় ৭ বছর । প্রোগ্রামগুলির স্বীকৃতির মেয়াদ শেষ হওয়ার সাথে সাথে স্বীকৃতির জন্য পুনরায় আবেদন করতে হবে।
র‌্যাঙ্কিং
পরিকল্পনার জন্য স্নাতক প্রোগ্রামগুলোর কোনও আনুষ্ঠানিক র‌্যাঙ্কিং না থাকলেও পরিকল্পনা-সম্প্রদায়ের সাইট প্ল্যানেটিজেন শীর্ষ মার্কিন পরিকল্পনা বিষয়ক গ্র্যাজুয়েট প্রোগ্রামগুলির পর্যায়ক্রমিক তালিকা প্রকাশ করে এবং এআইসিপি বর্তমানে সার্টিফিকেশন পরীক্ষার মাধ্যমে পাস হওয়া সাম্প্রতিক স্নাতকদের অনুপাত অনুসারে বাছাই করা- এবং পূর্ব-স্বীকৃত প্রোগ্রামগুলির একটি তালিকা সরবরাহ করে ।
জনসংখ্যা অনুযায়ী মহানগর এলাকাসমূহের তালিকা
নিচের তালিকাটি হচ্ছে জনসংখ্যা অনুযায়ী মহানগর এলাকা সমূহের তালিকা
তালিকা
ব্যাখ্যা: একদম নিঁখুত সরকারি তথ্যের অভাবে এই তালিকাটি অসম্পূর্ণ।
টীকা
<references group="Note"/>
মাসুম হাবিব
জন্ম
তার জন্ম রাজশাহীতে। তার বাবা এ কিউ এম ফজলুল হকও একজন চিকিৎসক ছিলেন।
শিক্ষাজীবন
হাবিব রাজশাহী কলেজিয়েট স্কুল থেকে ১৯৭২ সালে এসএসসি এবং রাজশাহী সরকারি কলেজ থেকে ১৯৭৪ সালে এইচএসসি পাস করেন। তিনি রাজশাহী মেডিকেল কলেজ থেকে ১৯৮২ সালে এমবিবিএস ডিগ্রি লাভ করেন।
কর্মজীবন
মাসুম হাবিব সহকারী সার্জন হিসেবে সরকারি চাকরিতে যোগদানের মাধ্যমে কর্মজীবন শুরু করেন। তিনি রাজশাহী মেডিকেল কলেজের অধ্যক্ষ এবং জাতীয় চক্ষুবিজ্ঞান ইনস্টিটিউট ও হাসপাতালের পরিচালক হিসেবে দায়িত্ব পালন করেছেন। তিনি ২০১৭ সালের ৩০ এপ্রিল থেকে ২০২১ সালের ২৯ এপ্রিল পর্যন্ত রাজশাহী মেডিকেল বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।
মৃত্যু
তিনি ২০২১ সালের ৩০ জুলাই ৬৫ বছর বয়সে ঢাকায় শেষনিঃশ্বাস ত্যাগ করেন। জনাব হাবিব ক্যান্সার আক্রান্ত ছিলেন এবং ক্যান্সার এর চিকিৎসা নিচ্ছিলেন।
ইয়ারেন জেলা
ইয়ারেন (প্রাক্তন মাকুয়া) প্রশান্ত মহাসাগরের দ্বীপরাষ্ট্র নাউরুর একটি জেলা। নাউরুর কোন প্রতিষ্ঠিত রাজধানী না থাকলে ইয়ারেনকেই কার্যত রাজধানী হিসেবে গণ্য করা হয়।
ইতিহাস
ইয়ারেন জেলাটিকে ১৯৬৮ সালে সৃষ্টি করা হয়। এর আদি নাম ছিল মাকুয়া। মাকুয়া নামটি একটি ভূগর্ভস্থ সুপেয় পানির হ্রদের নাম থেকে এসেছে। এই হ্রদটি নাউরুর জনগণের সুপেয় পানির প্রধান উৎস।
ভূগোল
ইয়ারেন জেলাটি নাউরু দ্বীপের দক্ষিণ প্রান্তে অবস্থিত। এর আয়তন প্রায় ১.৫ বর্গকিলোমিটার এবং সমুদ্র সমতল থেকে এর উচ্চতা প্রায় ২৫ মিটার। ইয়ারেনের উত্তরে বুয়াদা জেলা, পূর্বে মেনেং জেলা এবং পশ্চিমে বোয়ে জেলা।
মুহাম্মাদ আসাদ
তের বছর বয়সে সে হিব্রু এবং আরামায়িক অনর্গল কথা বলার দক্ষতা অর্জন করেন, এমনকি তার মাতৃ ভাষা জার্মান ও পোলিশ থেকেও । ২০ বছর বয়সের  মাঝামাঝি সময়ে তিনি ইংরেজি, ফরাসী, ফার্সি এবং আরবিতে পড়তে এবং লিখতে পারতেন।  মেন্ডেটরি প্যালেস্টাইন ওয়েইস, চেইম ওয়েজমানের মতো ইহুদিবাদী নেতাদের সাথে তর্ক-বিতর্কে জড়িত হয়ে ইহুদিবাদ আন্দোলনের কিছু দিক সম্পর্কে তার প্রতিক্রিয়া জানিয়েছিল। সাংবাদিক হিসাবে আরব বিশ্ব জুড়ে ভ্রমণ করার পরে, তিনি ১৯২৬ সালে ইসলাম গ্রহণ করেন এবং "মুহাম্মদ আসাদ" নামটি গ্রহণ করেন-যেখানে আসাদ তার মূল নাম লিও (সিংহ) এর আরবি।
সৌদি আরব অবস্থানকালে তিনি বেদুইনদের সাথে সময় কাটাতেন এবং রাষ্ট্রটির প্রতিষ্ঠাতা ইবনে সৌদের ঘনিষ্ঠতা ছিল। তিনি ইখওয়ান বিদ্রোহের জন্য অর্থের উত্সগুলি সন্ধান করার জন্য ইবনে সৌদের একটি গোপন মিশনও পরিচালনা করেছিলেন। এই ক্রিয়াকলাপগুলির কারণে, তাকে একটি Haaretz নিবন্ধে "আরবের লিওপল্ড" হিসাবে অভিহিত করা হয় যা লরেন্স অব আরব সাথে তা মিল রয়েছে। ভারত সফরে আসাদ মুসলিম কবি-দার্শনিক মুহাম্মদ ইকবালের সাথে বন্ধুত্ব হয়, যিনি তাকে তাঁর ভ্রমণগুলি ত্যাগ করতে এবং "ভবিষ্যতের ইসলামী রাষ্ট্রের বুদ্ধিবৃতিক চর্চায়  সহায়তা করার" জন্য প্ররোচিত করেন।
পাশ্চাত্যে আসাদ তাঁর সর্বাধিক বিক্রিত আত্মজীবনী মক্কার পথ দিয়ে লেখক হিসাবে সুনাম অর্জন করেন। তারপর সতেরো বছর গবেষণার পরে তিনি তাঁর শ্রেষ্ঠ কাজ:  কোরআনের বার্তা বা  The Message of the Qur'an নামে কুরআনের একটি ইংরেজি অনুবাদ এবং কুরআনের তাফসির  প্রকাশ করেন। পিকথল ও ইউসুফ আলীর অনুবাদ সহ বইটি আধুনিক যুগের অন্যতম প্রভাবশালী অনুবাদ হিসাবে বিবেচিত। তিনি ধর্মীয় গ্রন্থসমূহের ব্যাখ্যায় ইজতিহাদ ও যৌক্তিকতার প্রবল প্রবক্তা। তিনি তাঁর রচনাগুলি "যারা চিন্তাভাবনা করেন" তাদের উদ্দেশ্যে উত্সর্গ করেছিলেন। ২০০৮ সালে, ভিয়েনায় জাতিসংঘ অফিসের প্রবেশদ্বারটিতে  তাঁর কাজের স্মরণে মোহাম্মদ আসাদ প্ল্যাটজ  নামকরণ করা হয় এবং "ধর্মীয় সেতু নির্মাতা" হিসাবে বর্ণনা করা হয়। আসাদকে তাঁর জীবনীবিদরা "ইসলামের প্রতি ইউরোপের উপহার" এবং "ইসলাম ও পাশ্চাত্যের মধ্যস্থতাকারী" হিসাবে বর্ণনা করেছেন।
প্রেক্ষাপট
তিনি ১৯০০ সালের ২ জুলাই তৎকালীন লেম্বার্গ, অস্ট্রিয়া-হাঙ্গেরি (বর্তমান লিভিভ,ইউক্রেন) জন্মগ্রহণ করেন। ওয়েইস ছিলেন ইহুদি রাব্বাইের দীর্ঘ প্রজন্মের বংশধর; তবে তার বাবা আকিভা ওয়েইস ঐতিহ্য থেকে বিরত হয়ে আইনজীবী হয়েছিলেন। লিওপল্ড ধর্মীয় শিক্ষা গ্রহণ করেছিলেন এবং অল্প বয়স থেকেই হিব্রু ভাষায় দক্ষ ছিলেন, পাশাপাশি আরামাইকের সাথেও পরিচিত ছিলেন। তিনি ইহুদি বাইবেল বা তানাখ, তালমুদ, মিশনা এবং গেমারার পাঠ্য এবং ভাষ্যগুলি অধ্যয়ন করেছিলেন এবং বাইবেলের অনুচ্ছেদে এবং তারগমের জটিলতাও উপভোগ করেছেন।
চৌদ্দ বছর বয়সে তিনি স্কুল ছেড়ে পালিয়ে গিয়ে একটি মিথ্যা নামে অস্ট্রিয়ান সেনাবাহিনীতে যোগ দেন।  একসপ্তাহ বা তার পরে, তার বাবা পুলিশর সহায়তায় তাকে সন্ধান করেন এবং তাকে ভিয়েনায় ফিরিয়ে নিয়ে আসা হয়।
ভবঘুরে জীবন (১৯২০–১৯২২)
ভিয়েনা বিশ্ববিদ্যালয় ত্যাগ করার পরে, ১৯২০ সালের  দিকে ওয়েইস উদ্দেশহীন যাত্রা শুরু করে, অভিব্যক্তিবাদী চলচ্চিত্র পরিচালক ফ্রেটজ ল্যাং (এফ. ডব্লিউ. মুরনাউ, দ্য রোড টু মক্কা অনুসারে) এর জন্য কিছুদিন কাজ করেছিলেন।  তার নিজের পক্ষ থেকে,  যৌথভাবে লিখিত চলচ্চিত্রের স্ক্রিপ্ট বিক্রি করার টাকা দিয়ে বার্লিনের ব্যয়বহুল রেস্তোঁরায় একটি পার্টি দিয়েছিলেন। বার্লিনে একটি আমেরিকান বার্তা সংস্থার টেলিফোন অপারেটর হিসাবে কাজ করার সময়, ওয়েইস  রাশিয়ান লেখক ম্যাক্সিম গোর্কির স্ত্রীর আকাঙ্ক্ষিত সাক্ষাৎকার তাঁর প্রথম প্রকাশিত সাংবাদিকতার অংশ হিসাবে পেয়েছিলেন।
মধ্যপ্রাচ্যে অবস্থান (১৯২২–১৯২৬)
১৯২২ সালে ওয়েইস তাঁর মামা ডরিয়ান ফিগেনবাউমের আমন্ত্রণে প্যালেস্টাইনের ব্রিটিশ ম্যান্ডেটে চলে আসেন তার বাড়ি জেরুজালেমে অবস্থান করে।  ফিগেনবাউম ছিলেন মনোবিজ্ঞানী, ফ্রয়েডের শিষ্য এবং পরবর্তীতে Psychoanalytic Quarterly সাময়িকী প্রতিষ্ঠা করেছিলেন।
ফ্র্যাঙ্কফুর্টার জেইতুংয়ের বিদেশি সংবাদদাতা
তিনি ফ্রিল্যান্স ভিত্তিতে নিবন্ধ বিক্রি করত জার্মানি ও ইউরোপের অন্যতম মর্যাদাপূর্ণ সংবাদপত্র ফ্র্যাঙ্কফুর্টার জেইতুং-র পক্ষে কাজ করেন।  তার কাজগুলো থেকে জায়নবাদী প্রকল্পের বিরুদ্ধে আরবদের ভয় এবং অভিযোগগুলি বোঝার জন্য উল্লেখযোগ্য ।  তিনি ১৯২৪ সালে এই বিষয়ে একটি ছোট বই প্রকাশ করেছিলেন এবং এটি ফ্রাঙ্কফুর্টার জাইতুংয়ের আত্মবিশ্বাসকে এতটাই অনুপ্রেরণা জাগিয়ে তোলে যে এটি একটি পূর্ণ-স্কেল বইয়ের জন্য তথ্য সংগ্রহ করার জন্য আরও বিস্তৃতভাবে ভ্রমণ করার নির্দেশ দেয়।  ওয়েইস এই ট্রিপটি করেছিলেন, যা দুই বছর স্থায়ী হয়েছিল।
আসাদকে চিত্রায়ন
নিবন্ধনে:
বইয়ে:
সাময়িকীত :
বই
The Unromantic Orient (২০০৪), এলমা রুথ হার্ডের ইংরেজিতে অনুবাদ করা
লেবাপ প্রদেশ
লেবাপ প্রদেশ (Lebap welaýaty/Лебап велаяты ফার্সি لب آب Labe âb) তুর্কমেনিস্তানের একটি অন্যতম প্রসিদ্ধ প্রদেশ। এই প্রদেশটি তুর্কমেনিস্তানের উত্তর-পূর্বে অবস্থিত। এই অঞ্চলটি বরাবর আমু দরিয়া নদী প্রবাহিত হয়েছে। তাছাড়াও এই প্রদেশটি আফগানিস্তান ও উজবেকিস্তানের সীমান্তবর্তী একটি অঞ্চল। এর প্রাদেশিক রাজধানী তুর্কমেনাবাত যা পূর্বে কারজিউ নামে পরিচিত ছিল। এর আয়তন প্রায় ৯৩,৭৩০ বর্গকিলোমিটার এবং জনসংখ্যা ১,৩৩৪,৫০০ জন (২০০৫ সালের হিসাবে অনুযায়ী)।
নামকরণ
লেবাপ শব্দটি ফার্সি ল্যাব-ই-আব (لب آب) এর তুর্কমেনীয় রূপ। যার অর্থ নদী তীরবর্তী। এই অঞ্চলটি দীর্ঘকাল ধরে আমু দরিয়া নদীর অববাহিকায় অবস্থান করে আসছে।
এই অঞ্চলে রেপতাক অভয়ারণ্য, কোয়টেন্ডাগ অভয়ারণ্য অবস্থিত। এমনকি তুর্কমেনিস্তানের সর্বোচ্চ পর্বত আইরিবাবা এই অঞ্চলেই অবস্থিত। এই পর্বতের উচ্চতা প্রায় ৩১৩৭ মিটার।
বিস্তারিত
অঞ্চলটির কোল ঘেষে আমুদেরিয়া নদী বয়ে চলেছে। নদীটির পূর্ব দিকে গিজিলগাম মরুভূমি এবং পশ্চিম দিকে গারাগুম মরুভূমি অবস্থিত। প্রচুর তাপদাহ ও রোদের জন্য এই অঞ্চলে বিশ্বের সবচেয়ে বেশি পরিমাণে তুলা ও গম উৎপাদিত হয়। এখান প্রচুর পরিমাণে জল সম্পদ ও পানির প্রাপ্যতা ও নদীর নাব্যতা বজায় রয়েছে।
অঞ্চলটি প্রাকৃতিক গ্যাস এবং অন্যান্য খনিগুলির মতো প্রাকৃতিক সম্পদের জন্যও সমৃদ্ধ। তুর্কমেনিস্তানের বিখ্যাত মালাই গ্যাস ক্ষেত্র লেবাপ প্রদেশেই অবস্থিত। চীন-তুর্কমেনিস্তান প্রাকৃতিক গ্যাস-পাইপলাইন নির্মাণ এই অঞ্চল থেকে শুরু হয়েছিল। লেবাপ অঞ্চলের বাগতিয়ারলিক প্রাকৃতিক গ্যাস ক্ষেত্রটি চীনা প্রাকৃতিক গ্যাসের প্রধান সরবরাহকারী।
জেলা
২৭শে নভেম্বর, ২০১৭ সাল অবধি লেবাপ প্রদেশে (লেবাপ ওয়েলাসাটি) ১০টি জেলা (ইট্র্যাপ, বহুবচন ইটারপ্লার) অন্তর্ভুক্ত ছিল:
বর্তমানে চারটি জেলা (বেইক তার্কম্যানবায়ে, গারাসাইজ্লাইক, গারাবিকওয়াল এবং সাকার) বিলুপ্ত হয়ে গেছে। ফলে তাদের প্রশাসনিক অঞ্চলগুলি অন্যান্য ৭টি জেলাগুলির মধ্যে বন্টিত হয়ে যায়।